stanford-oval/wikipedia huggingface dataset:
Audi A4 (B5)

| Audi A4 B5 |
| --- | --- |

Valmistustiedot
Valmistusmaa:   Indonesia  Kiina  Saksa
Valmistaja:  Audi
Konserni:  Volkswagen Group
Valmistusvuodet:  1994–2001
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Audi 80 (B4)
Seuraaja:  Audi A4 (B6)
Teknisesti samankaltaisia:  Audi S4 (B5) Audi RS4 (B5) Škoda Superb (Typ 3U) Volkswagen Passat (B5)
Tekniset tiedot
Pohjalevy:  Volkswagen Group B5
Moottori:  R4 V6
Iskutilavuus:  1,6–2,8 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 4-vaihteinen automaatti 5-vaihteinen automaatti
Audi A4 B5 (Typ 8D) on Audi A4:n ensimmäisen sukupolven malli, jota valmistettiin vuosina 1994–2001. Se pohjautuu nimensä mukaisesti B5-pohjalevyyn, joka oli käytössä myös Volkswagen Passatissa ja Škoda Superbissa, joiden kanssa Audi A4 jakoi suurimman osan tekniikastaan. Audi A4 B5 korvasi Audi 80:n (B4) ja sen seuraajaksi tuli Audi A4 B6.
Aiheesta muualla

Kuvia tai muita tiedostoja aiheesta Audi A4 (B5) Wikimedia Commonsissa
Audi A4 B5 Avant
Facelift-mallin Audi A4 B5.
Facelift-mallin Audi A4 B5 Avant.
Sudanin sota (1881–1885)

Sudanin sota eli Mahdi-kapina oli 1800-luvun lopulla käyty siirtomaasota. Sen osapuolina olivat Mahdi-sudanilaiset ja Egyptin ja myöhemmin Britannian joukot. Sodan lopputuloksena nykyisen Sudanin alueelle perustettiin riippumaton mahdin valtio, joka kesti aina vuoteen 1899 asti, kunnes britit valloittivat alueen seuraavassa Sudanin sodassa.
Sodan lietsojana toimi mahdiksi julistautunut Muhammad Ahmad, jonka mukaan kapina sai nimensä ja josta tuli sen symboli.
Aiheesta muualla

Kuvia tai muita tiedostoja aiheesta Sudanin sota (1881–1885) Wikimedia Commonsissa
Honda Jazz

Honda Jazz on Hondan vuodesta 2001 lähtien valmistama pieni henkilöautomalli, joka korvasi Honda Logon, Capan ja S-MX:n. Japanissa, Kiinassa ja Pohjois-Amerikassa autoa myydään nimellä Honda Fit.
Honda Jazz GD (2001–2008)

| Honda Jazz GD |
| --- | --- |

Valmistustiedot
Valmistusmaa:   Brasilia  Filippiinit  Indonesia  Japani  Kiina  Thaimaa
Valmistaja:  Honda
Valmistusvuodet:  2001–2008
Muut nimet:  Honda Fit
Korimalli:  5-ovinen hatchback
Luokka:  B-segmentti
Edeltäjä:  Honda Capa Honda Logo Honda S-MX
Seuraaja:  Honda Jazz (GE)
Teknisesti samankaltaisia:  Honda Airwave Honda City IV
Tekniset tiedot
Moottori:  R4
Iskutilavuus:  1,2–1,5 l
Polttoaine:  bensiini hybridi
Vetotapa:  etuveto neliveto
Vaihteisto:  5-vaihteinen manuaali 5-vaihteinen automaatti CVT-automaatti
Honda Fit esiteltiin Japanissa kesäkuussa 2001, ja Euroopan ensiesittely Honda Jazz -nimisenä oli Frankfurtin autonäyttelyssä saman vuoden syyskuussa.
Vuoden 2004 Euro NCAP -kolaritestistä Jazz sai tulokseksi neljä tähteä viidestä.
Moottorivaihtoehtoina olivat 1,2- (78 hv), 1,3- (83 hv) ja 1,5-litraiset bensiinimoottorit. Euroopassa tarjolla oli 1,2- ja 1,3-litraiset, joista jälkimmäistä markkinoitiin 1,4-litraisena. Ainoastaan Japanissa 1,5-litraisen yhteyteen oli valittavissa neliveto.
Vuonna 2005 Jazz sai muun muassa uudenmallisen etupuskurin.
Honda Jazz GE (2007–2014)

| Honda Jazz GE |
| --- | --- |

Valmistustiedot
Valmistusmaa:   Brasilia  Indonesia  Intia  Iso-Britannia  Japani  Kiina  Taiwan  Thaimaa
Valmistaja:  Honda
Valmistusvuodet:  2007–2014
Muut nimet:  Honda Fit
Korimalli:  5-ovinen hatchback
Luokka:  B-segmentti
Edeltäjä:  Honda Jazz (GD)
Seuraaja:  Honda Jazz (GK)
Teknisesti samankaltaisia:  Honda City V Honda CR-Z Honda Fit Shuttle Honda Freed I Honda Insight II
Tekniset tiedot
Moottori:  R4
Iskutilavuus:  1,2–1,5 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 5-vaihteinen automaatti CVT-automaatti
Toisen sukupolven Honda Fit esiteltiin Tokion autonäyttelyssä syksyllä 2007. Euroopassa Jazz tuli markkinoille seuraavana vuonna.
Vuoden 2009 Euro NCAP -kolaritestistä Jazz sai tulokseksi täydet viisi tähteä.
Moottorivaihtoehdot olivat edelleen 1,2-, 1,3- ja 1,5-litraiset bensiinimoottorit. Pariisin autonäyttelyssä syksyllä 2010 esiteltiin lisäksi Jazz Hybrid, jossa 1,3-litraisen bensiinimoottorin apuna on 10,3 kilowatin tehoinen sähkömoottori.
Vuodelle 2011 Jazzia uudistettiin kevyesti muun muassa uudenlaisella etupuskurilla.
Honda Jazz GK (2013–2020)

| Honda Jazz GK |
| --- | --- |

Valmistustiedot
Valmistusmaa:   Brasilia  Indonesia  Intia  Japani  Kiina  Malesia  Meksiko  Taiwan  Thaimaa
Valmistaja:  Honda
Valmistusvuodet:  2013–2020
Muut nimet:  Honda Fit
Korimalli:  5-ovinen hatchback
Luokka:  B-segmentti
Edeltäjä:  Honda Jazz (GE)
Seuraaja:  Honda Jazz (GR/GS)
Teknisesti samankaltaisia:  Honda HR-V II Honda Shuttle Honda Vezel Honda WR-V Honda XR-V
Tekniset tiedot
Moottori:  R4
Iskutilavuus:  1,2–1,5 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen manuaali 7-vaihteinen kaksoiskytkin CVT-automaatti
Kolmannen sukupolven Honda Fit tuli Japanissa markkinoille syksyllä 2013. Eurooppaan Jazz saapui vuonna 2015.
Vuoden 2015 Euro NCAP -kolaritestistä Jazz sai tulokseksi täydet viisi tähteä.
Euroopan markkinoilla ainoa moottorivaihtoehto oli 1,3-litrainen (102 hv) bensiinimoottori. Voimansiirtona on kuusivaihteinen manuaalivaihteisto tai portaaton CVT-automaatti.
Yhdysvalloissa GK-sukupolven Honda Fit sai mainetta markkinoiden vähiten kuluttavana ja yhtenä luotettavimmista automalleista, mutta kysyntä oli silti pientä ja Honda Fitin myynti Yhdysvalloissa lopetettiin.
Honda Jazz GR/GS (2019–)

| Honda Jazz GR/GS |
| --- | --- |

Valmistustiedot
Valmistusmaa:   Japani  Kiina
Valmistaja:  Honda
Valmistusvuodet:  2019–
Muut nimet:  Honda Fit Honda Life
Korimalli:  5-ovinen hatchback
Luokka:  B-segmentti
Edeltäjä:  Honda Jazz (GK)
Teknisesti samankaltaisia:  Honda City (GN)
Tekniset tiedot
Moottori:  R4
Iskutilavuus:  1,3–1,5 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen manuaali CVT-automaatti
Neljännen sukupolven Honda Fit esiteltiin Tokion autonäyttelyssä lokakuussa 2019. Kiinassa mallia myydään myös nimellä Honda Life. Eurooppaan mallia tuodaan ainoastaan hybridinä. Saatavilla on myös maastohenkisempi versio nimeltään Crosstar. Yhdysvalloissa tämän sukupolven Honda Fitiä ei myydä lainkaan.
Vuoden 2020 Euro NCAP -kolaritestistä Jazz sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Honda Jazz Wikimedia Commonsissa
Ensimmäisen sukupolven facelift-malli.
Toisen sukupolven facelift-malli.
Honda Fit Crosstar
Ford Fiesta (2008)

| Ford Fiesta VI |
| --- | --- |

Valmistustiedot
Valmistusmaa:   Brasilia  Espanja  Intia  Kiina  Meksiko  Saksa  Taiwan  Thaimaa  Venezuela  Venäjä  Vietnam
Valmistaja:  Ford
Konserni:  Ford Motor Company
Valmistusvuodet:  2008–2019
Korimalli:  3-ovinen hatchback 4-ovinen sedan 5-ovinen hatchback
Luokka:  B-segmentti
Edeltäjä:  Ford Fiesta V
Seuraaja:  Ford Fiesta VII
Teknisesti samankaltaisia:  Ford B-Max Ford EcoSport II Ford Ka+ Ford Puma Ford Transit Courier Mazda2 (DE)
Tekniset tiedot
Pohjalevy:  Ford Global B-car
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 6-vaihteinen kaksoiskytkin
Ford Fiesta VI on Ford Fiestan kuudes sukupolvi, jota valmistettiin vuosina 2008–2019.
Aiheesta muualla

Kuvia tai muita tiedostoja aiheesta Ford Fiesta (2008) Wikimedia Commonsissa
Viisiovinen Ford Fiesta.
Sedan-korinen Ford Fiesta.
Kuudennen sukupolven facelift-malli (2013).
Ford Fiesta ST
Kuudennen sukupolven facelift-malli (2017).
St George United Reformed Church, Southport

| St George United Reformed Church, Southport St George United Reformed Church |
| --- | --- |

Sijainti:  Southport, Englanti
Koordinaatit:  53.64951°N, 3.00226°W
Kirkkokunta:  Presbyteriaaninen kirkko
Lisää rakennusartikkeleitaArkkitehtuurin teemasivulla
St George’s Church eli Pyhän Yrjön kirkko sijaitsee Lord Streetillä, Southportissa, Seftonissa, Merseysidessa, Englannissa, ja on aktiivinen yhdistynyt reformoitu kirkko. Se on kirjattu Englannin kansallisen kulttuuriperinnön luetteloon toisen asteen suojeltuna rakennuksena.
Historia

Kirkko rakennettiin 1873–1874 Presbyteeriseksi kirkoksi ja sen on suunnitellut Thomas Wylie. Kirkkoa muutettiin vuonna 1931 Irvinen ja Mosscripin toimesta, ja myöhemmin kirkosta tuli United Reformed Church.
Papisto

Eri uskontojen edustajia World Economic Forumissa 2009.
Papisto eli hengellinen sääty on kristittyjen kokonaisuudesta erotettujen, erityisten henkilöiden järjestäytynyt kokonaisuus, joka katolisen kirkon käsityksen mukaan muodostaa kirkon varsinaisen aktiivisen osan, joka on Jumalan asettama ja jolla on erityinen armolahja. Siksi sillä on oikeus välittää kaikkea yhteyttä Jumalan ja ihmisten välillä. Protestanttinen kirkko taas pitää hengellistä säätyä seurakunnallisena opettajistona, joka järjestyksen vuoksi on asetettu opettamaan ja sakramentteja jakamaan.
Papisto on yhteiskunnallinen sääty, joka vaikuttaa yhteiskunnassa uskonnon tai yhteisesti tunnustetun arvojärjestelmän kautta. Pappissäädyn merkitys on vaihdellut suuresti historian aikana. Käytännössä papistoa on esiintynyt kaikissa yhteiskunnissa, joista monissa se on ollut osa aristokratiaa verotukseen ja vaikutusvaltaan perustuvien erioikeuksiensa vuoksi.lähde?
Alkujaan papiston ja uskonnollisen eliitin valta lienee ollut epämuodollista, mutta nykyään se on monissa yhteiskunnissa myös muodollista. Uskonpuhdistus antoi 1500- ja 1600-luvulla papeille mahdollisuuden avioitua, minkä myötä kasvoikin huomattava pappissääty. Sukunimilaki velvoitti jokaisen papiksi opiskelleen ottamaan itselleen latinan- tai kreikankielisen sukunimen, joka perustui papin kotipaikkaan tai -taloon. Sosiologisessa mielessä teologisen papiston aseman ovat voineet ottaa esimerkiksi jonkin yhteiskunnallisen ideologian edustusmiehet. Papiston edustajasta on, yhteiskuntajärjestelmän mukaan, käytetty esimerkiksi nimitystä pappi, imaami, rabbi, oraakkeli, poppamies tai šamaani.lähde?
Kleerus (kreik. kleros, "arpa", "osa", "papisto", lat. clerus) on termi, jolla viitataan hengelliseen säätyyn (erotukseksi maallikoista). Evankeliset kirkkokunnat eivät yleensä pidä kleerusta erillisenä säätynä, vaan korostavat kaikkien kristittyjen yleistä hengellistä pappeutta. Roomalais-katolinen sen sijaan kirkko erittelee jyrkästi kleeruksen ja maallikot. Ortodoksisessakin kirkossa eritellään kleerus maallikoista, mutta ei yhtä jyrkästi kuin katolisessa.
Pappissääty

Papisto oli sääty-yhteiskunnassa yksi valtiolliseen elämään osallistuneista valtiosäädyistä, pappissääty. Ranskan kolmijakoisessa sääty-yhteiskunnassa papisto oli katolisen kirkon vaikutuksesta "toinen aatelissääty".lähde?
Nelisäätyisissä Pohjoismaissa papisto oli aateliton sääty. Ruotsissa muut säädyt olivat aatelisto, porvaristo ja talonpojat. Suomessa pappissääty osallistui Ruotsin valtiopäiville ja vaikutti vuodesta 1809 alkaen Venäjän keisarikuntaan liitetyn Suomen suuriruhtinaskunnan valtiosäätynä.lähde?
Suomen pappissäädyn aateperintö oli saksalais-luterilainen. Aatteeseen sisältyi sekä tieteellisyyttä että uskonnollis-käytännöllistä asennoitumista. Papisto eli useimmiten maaseudulla ja pyrki edistämään asuinalueensa kansan oloja omalla esimerkillään. Papit olivat kiistattomia kansan johtajia ja luottamushenkilöitä paikallisyhteisöissä. Vuoden 1723 papiston privilegioissa papeille taattiin pitäjänkokousten puheenjohtajan asema. Pappilat pyrkivät olemaan elämäntavoiltaan idyllisen tasapainoisia ja luonnonläheisiä, ja niiden kautta uudet vaikutteet levisivät rahvaan elämään.  Papin koko perheen tuli noudattaa vaatimatonta mutta siistiä ja vieraanvaraista elämää, jonka vastakohtana pidettiin aateliston tuhlaavaisuutta ja kaupunkilaisten paheellisuutta. Säätyläiset yöpyivät usein matkoillaan pappiloissa ja niiden vieraanvaraisuutta arvostettiin ja vertailtiin.
Aiheesta muualla

Kuvia tai muita tiedostoja aiheesta Papisto Wikimedia Commonsissa
| n k Suomen säädyt |
| --- | --- |
Aatelisto:  Rälssi  Ruotsin aateli  Suomen aateli  Aateliskirje 
Papisto:  Turun ja Suomen arkkipiispat 
Porvaristo:  Valtaporvarit 
Talonpojat:  Rusthollarit 
Rahvas:  Itselliset  Lampuodit  Loiset  Muonamiehet  Mäkitupalaiset  Torpparit 
| Auktoriteettitunnisteet  |
| --- | --- |
Kansalliset:  Espanja  Ranska  BnF data  Saksa  Latvia 
Muut:  Internet Encyclopedia of Ukraine  NARA
Maorin kieli

| Maori |
| --- | --- |

Oma nimi:  te reo Māori
Tiedot
Alue:   Uusi-Seelanti  Australia
Virallinen kieli:   Uusi-Seelanti
Puhujia:  noin 194 000
Sija:  ei 100 suurimman joukossa
Kirjaimisto:  latinalainen
Kielenhuolto:  Māorin kielen komissio
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet tahitilaiset kielet
Kielikoodit
ISO 639-1:  mi
ISO 639-2:  mri
ISO 639-3:  mri
 Ohje 
Maori (omakielinen nimi: te reo Māori) on austronesialainen kieli, jota puhuvat äidinkielenään Uuden-Seelannin alkuperäisasukkaat, maorit. Maori kuuluu tahitilaisten kielten ryhmään. Sen läheisimpiä sukulaiskieliä ovat rarotonga ja tuamotu. Maorin kielellä on noin 100 000 äidinkielistä puhujaa, joista useimmat ovat kaksikielisiä, toisen kielen ollessa Uuden-Seelannin pääkieli englanti. Samaisesta syystä englannin kielen vaikutus maorin kieleen on varsin voimakas.
Vuoden 2018 tilastojen mukaan 185 955 ihmistä ilmoitti puhuvansa maoria. Maorin kielen puhujat muodostivat siis 4 % Uuden-Seelannin väestöstä, mikä tekee siitä Uuden-Seelannin toiseksi puhutuimman kielen englannin jälkeen. Australian vuoden 2011 väestölaskennan mukaan maassa asui hieman yli 130 000 maoria, joista 6,3 % ilmoitti puhuvansa maorin kieltä.
Historia

Polynesialaiset saapuivat Uuteen-Seelantiin 1300-luvulla. Maorin kieli kehittyi enimmäkseen eristyksissä aina 1800-luvulle saakka, jolloin eurooppalaiset siirtolaiset alkoivat muuttaa maahan. Aluksi monet eurooppalaiset pyrkivät opettelemaan maoria. Kun eurooppalaiset ja maorit allekirjoittivat Waitangin sopimuksen vuonna 1840, maori oli enemmistön kieli Uuden-Seelannissa. Kaksi vuotta myöhemmin perustettiin ensimmäinen maorinkielinen sanomalehti. 1850-luvulla maorista tuli vähemmistökieli ja vuonna 1880 sen käyttö maorien kouluissa kiellettiin. Toiseen maailmansotaan asti suurin osa maoreista puhui maoria äidinkielenään, sodan jälkeen alkaneen kaupungistumisen jälkeen kielen käyttö väheni.
1980-luvulla maorit vetosivat Uuden-Seelannin hallitukseen ja Waitangin sopimukseen, jonka mukaan kruunun tulee suojella maorin kieltä, joka on maorien kansallisaarre. Tämän johdosta alettiin valmistella lakia kielen aseman turvaamiseksi. Maorista tuli virallinen kieli vasta vuonna 1987. Samaan aikaan perustettiin useita maorin järjestöjä kielen suojelemiseksi..
Maori Television aloitti toimintansa vuonna 2004.
Uudessa-Seelannissa tehtyjen kyselyiden mukaan internet ja sosiaalinen media ovat auttaneet kielen elvytyksessä ja rohkaisseet ihmisiä opettelemaan kieltä.
Äänteet

Maorin useimmissa murteissa on kymmenen konsonanttia ja viisi vokaalia. Maorin äännejärjestelmä on verrattain konservatiivinen ja lähellä keski-itäpolynesialaisen kantakielen äännerakennetta.
Äänteet > Konsonantit

|  | Bilabiaalit | Alveolaarit | Velaarit | Glottaalit |
| --- | --- | --- | --- | --- |
| Klusiilit | p | t | k |  |
| Frikatiivit | f |  |  | h |
| Nasaalit | m | n | ŋ |  |
| Tremulantit |  | ɾ |  |  |
| Approksimantit | w |  |  |  |
Lähde:
Foneemin /f/ yleisin äännearvo on [f], mutta joidenkin puhujien puheessa myös [ɸ], joka oli historiallisesti yleisempi realisaatio.
Foneemit /h t k/ saattavat nopeassa puheessa ääntyä soinnillisina. /t k/ saattavat palatalisoitua tai velarisoitua; /t/ ennen vokaaleja /i u/ saattaa ääntyä affrikaattana [tʃ], etenkin sanan viimeisessä tavussa.
/r/ ääntyy useimmiten yksitäryisenä, [ɾ]. Joskus sen äännearvo voi olla myös [ɹ] tai [l], joista jälkimmäinen oli yleinen Eteläsaaren murteessa vielä 1800-luvulla.
Äänteet > Vokaalit

|  | Etu | Keski | Taka |
| --- | --- | --- | --- |
| Suppea | i | u | u |
| Puoliavoin | e |  | o |
| Avoin |  | a | a |
Lähde:
Maorissa on viisi vokaalia, ja ne voivat esiintyä joko lyhyinä tai pitkinä. Vokaalin pituus on foneemisesti merkittävä. Vokaalien pienen määrän takia niiden äännearvot vaihtelevat suuresti. Lauseenloppuiset vokaalit, erityisesti lyhyet, redusoituvat usein nopeassa puheessa.
Foneemi /u/ oli aiemmin takavokaali, mutta Uuden-Seelannin englannin vaikutuksesta sen äännearvo on nykyään [ʉ].
Pitkät vokaalit ovat pituudeltaan noin kaksinkertaisia lyhyisiin verrattuna. Joskus niitä pidetään lyhyiden vokaalien muunnelmina, ja joskus taas itsenäisinä foneemeinaan. Ensin mainittua analyysiä tukee pitkien vokaalien prosodinen käyttäytyminen samalla tavalla diftongien kanssa sekä se, että esimerkiksi imperatiivimorfeemilla e on kolmimoraisten sanojen edellä nollavariantti; esimerkiksi e noho ’istu’, e tū ’nouse’; mutta patua ’lyö’, kīa ’sano’. Tällöin esimerkiksi sanan kīa foneemianalyysi olisi /kiia/.
Jälkimmäistä analyysiä tukee lyhyiden ja pitkien vokaalien välinen laadullinen ero; esimerkiksi /a aː/ lausutaan [ɐ ɑː].
Maorissa on myös diftongeja, joista yleisimmät ovat /ai ae ao au ou/; vaikka teoriassa mitkä tahasa vokaaliyhdistelmät ovat mahdollisia, siitä on epäselvyyttä, mitkä niistä ovat tosiasiallisia diftongeja.
Äänteet > Fonotaksi

Maoria analysoidaan usein morien avulla. Yksimoraisessa tavussa on konsonantti ja vokaali, kun taas pitkä vokaali tai diftongi tekevät tavusta kaksimoraisen. Tavurakenne on (C)V(V), eli ainoastaan vokaali on pakollinen, eikä tavun lopussa eli koodassa voi esiintyä konsonanttia. Tämän takia esim. englannista tulleissa lainasanoissa konsonanttiklustereiden väliin sijoitetaan vokaali: milk → miraka (maito).
Kirjoitusjärjestelmä

Maorin nykyisin käytössä oleva, latinalaista aakkostoa hyödyntävä kirjoitusjärjestelmä kehittyi 1800-luvun alkupuolella kristillisten lähetystyöntekijöiden työnä. Ensimmäinen maorinkielinen teksti julkaistiin 1815.. Raamattu käännettiin maoriksi vuonna 1858. Siihen kuuluu viisitoista kirjainta, joista kaksi on digrafeja: a e h i k m n o p r t u w ng wh. Kirjaimista a, e, i, o ja u vastaavat vokaaleja /a e i o u/, ja pitkiä vokaaleja /aː eː iː oː uː/ merkitään vokaalikirjaimen yläpuolisella pituusmerkillä: ā, ē, ī, ō, ū. Konsonanttimerkit h, k, m, n, p, r, t ja w vastaavat äänteitä /h k m n p r t w/. Digrafi ng äännetään /ŋ/ ja wh äännetään /f/.
Pitkien vokaalien merkitseminen pituusmerkillä (maoriksi tohutō) on vakiintunut yleiseen käyttöön vasta viime vuosikymmeninä. Aiemmin pituusmerkin asemesta saatettiin käyttää muita tarkkeita tai vokaalimerkin kahdennusta, eikä pitkiä vokaaleja aina merkitty ollenkaan. Waikato Tainui -heimo eli iwi käyttää kahdennettuja vokaaleja pitkien vokaalien merkitsemiseen, ja samaa periaatetta noudattavat kyseisellä alueella sijaitsevat Hamiltonin kaupunki ja Waikaton aluehallinto. Lisäksi eräiden järjestöjen ja organisaatioiden nimiin on vakiintunut kahdennetun vokaalin käyttö.
Sanasto

Esimerkkejä maorinkielisistä sanoista suomenkielisine vastineineen:
aroha = rakkaus, myötätunto
hapū = alaheimo
hiku = häntä
huti = vetää
iwi = heimo
kainga = kylä
moana = meri, valtameri
motu = saari
oho = hämmästys
pai = hyvä
pā = linnoitus
pākehā = valkoinen (ihminen), eurooppalainen
tapu = pyhä, kielletty (vastaava sana tabu on lainattu moniin kieliin jostain polynesialaiskielestä)
toto = veri
uaua = lihas
ūpoko = pää
wae = jalka
Lukusanat 1–10 maoriksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| tahi | rua | toru | whā | rima | ono | whitu | walu | iwa | tekau |
Sanasto > Persoonapronominit

Maori tekee eron inklusiivin ja eksklusiivin välille me-pronominien kohdalla: kun sekä puhuja että kuulija kuuluvat me-ryhmään, käytetään inklusiivista me-pronomia ja mikäli ei, niin pronomini on eksklusiivinen. Lisäksi maorin pronomineissa on kolme lukua: yksikkö, kaksikko ja monikko.
|  | Yksikkö | Kaksikko | Monikko |
| --- | --- | --- | --- |
| I (ink.) | au /ahau | tāua | tātou |
| I (eks.) | au /ahau | māua | mātou |
| II | koe | kōrua | koutou |
| III | ia | rāua | rātou |
Kielinäyte

»I te whānautanga mai o te tangata, kāhore ōna here, e ōrite ana tōna mana  me ōna tika ki te katoa. Ka whakatōkia ki roto i te tangata he wairua,  he hinengaro hoki, ā, me mahi tahi ia ki ngā tāngata o te ao i runga i te  āhua o te tuakana me te teina.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Maorin kielen viikko

Uudessa-Seelannissa vietetään joka vuosi maorin kielen viikkoa (eng. Maori Language Week / mao. Te Wiki o te Reo Māori). Tuolloin Uudessa-Seelannissa järjestetään ohjelmaa ja tapahtumia, joilla halutaan vahvistaa kielen asemaa ja näkyvyyttä yhteiskunnassa. Yksi näkyvä juhlinnan muoto ovat paraatit isoimmissa kaupungeissa. Viikon tunnuslauseena on perinteisesti ollut "Kia Kaha te Reo Māori" eli "tehdään maorin kielestä vahva". Vuonna 2021 maorin kielen viikkoa juhlittiin 13.–19. syyskuuta.
Aiheesta muualla

Kuvia tai muita tiedostoja aiheesta Maorin kieli Wikimedia Commonsissa
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Maorin puhujat vuoden 2013 väestönlaskennassa.
  alle 5 %
  5–10 %
  10–20 %
  20–30 %
  30–40 %
  40–50 %
  yli 50 %
Kaksikielinen kyltti Aucklandissa. Isompi teksti maoriksi ja alempana pienempi teksti englanniksi.
251 Menlove Avenue

251 Menlove Avenue
251 Menlove Avenue on National Trustin omistama, The Beatles-yhtyeen laulaja-lauluntekijä John Lennonin lapsuudenkoti. Wooltonissa Etelä-Liverpoolissa sijaitseva talo on tyypillinen 1930-luvun englantilainen paritalo, valmistunut 1933. Lennonin kodin talopuolikkaassa on kolme makuuhuonetta. Talo kuului Lennonin tädille Mimille ja tämän miehelle Georgelle, jotka hoitivat poikaa vuodesta 1945 lähtien, koska Lennonin äiti ei hänestä pystynyt itse enää huolehtimaan. John Lennon asui talossa 23-vuotiaaksi asti, vuoteen 1963. Monet varhaiset Beatles-hitit on kirjoitettu talon kuistilla tai Johnin makuuhuoneessa.
National Trust omisti Paul McCartneyn lapsuudenkodin, mutta ei ollut kiinnostunut hankkimaan Lennonin kotitaloa haltuunsa. Lopulta Lennonin leski Yoko Ono osti itse talon, remontoi sen takaisin 1950-luvun tyyliseksi ja lahjoitti National Trustille. Talo avattiin yleisölle 27. maaliskuuta 2003. Nykyisin siellä pääsee käymään National Trustin järjestämiä kierroksilla.
Aiheesta muualla

Kuvia tai muita tiedostoja aiheesta 251 Menlove Avenue Wikimedia Commonsissa
Ernani Bernardi

Ernani Bernardi vuonna 1986.
Ernani Bernardi (19. lokakuuta 1911 Standard, Illinois – 4. tammikuuta 2006) oli yhdysvaltalainen saksofonisti ja poliitikko.
Bernardi syntyi italialaisten maahanmuuttajien pojaksi ja varttui maatilalla. Hänen äitinsä kuoli synnytyksessä. Hänen isänsä soitti klarinettia ja opetti pojalleen puupuhaltimien soittoa. Bernardi lähti lapsuudenkodistaan 17-vuotiaana ja eteni musiikkiuralle. Hän soitti alttosaksofonia useissa aikansa big bandeissa. Vuosina 1961–1993 Bernardi istui kahdeksan kauden ajan Los Angelesin kaupunginvaltuuston jäsenenä.
Bernardi sai vuonna 1994 tähden Hollywood Walk of Famelle.